EkBass/fiwiki-20250220-pages-articles huggingface dataset:
David Acord

David Acord (s. 27. heinäkuuta 1985 Fairbanks Ranch, Kalifornia, Yhdysvallat) on yhdysvaltalainen äänileikkaaja ja ääninäyttelijä, joka toiminut äänileikkaajana Tähtien sota -elokuvassa Star Wars: The Force Awakens (2015). Acord sai työstään The Force Awakensin parissa Oscar-ehdokkuuden parhaasta äänileikkauksesta ja Britannian elokuva-akatemian ehdokkuuden parhaasta äänestä yhdessä äänileikkaaja Matthew Woodin kanssa. Hän myös antoi äänen useille elokuvan hahmoille, muun muassa iskusotilas FN-2199:lle (tunnetaan usein nimellä TR-8R). Vaikka äänirooli oli äärimmäisen pieni, hahmo sai paljon huomiota internetissä elokuvan julkaisun jälkeen. Acordilla oli myös vähäisiä äänirooleja miespuolisen keisarillisen kuuluttajan ja kahden iskusotilaan ääninä animaatiosarjassa Star Wars Rebels. Acord ääninäytteli myös Grogua Disney+ -sarjassa The Mandalorian. Vuonna 2015 Acord oli yksi Disney Infinity -videopelin äänisuunnittelijoista.. Vuonna 2020 hän sai toisen Oscar- ehdokkuutensa parhaasta äänileikkauksesta yhdessä Matthew Woodin kanssa elokuvasta Star Wars: The Rise of Skywalker (2019). David Acord kasvoi Delawaressa. Hän on Philadelphia Eaglesin fani, ja hän on lisännyt Eagles- viittauksia Rogue One: A Star Wars Storyyn (2016).. == Lähteet == == Aiheesta muualla == * David Acordin kotisivut Luokka:Vuonna 1985 syntyneet Luokka:Elävät henkilöt Luokka:Yhdysvaltalaiset ääninäyttelijät
Hussein (Jordanian kruununprinssi)

Hussein bin Abdullah (, s. 28. kesäkuuta 1994) on Jordanian kruununprinssi sekä kuningas Abdullah II:n ja kuningatar Ranian vanhin poika. == Varhainen elämä == Hussein syntyi Ammanissa vuonna 1994. Hänellä on kolme nuorempaa sisarusta (yksi veli ja kaksi siskoa). Hussein on perimätiedon mukaan profeetta Muhammedin suora jälkeläinen 42. polvessa. Häen nimensä on kunnianosoitus Jordanian edelliselle kuninkaalle, Husseinille. Vuonna 2004 Abdullah II poisti kruununprinssin tittelin velipuoleltaan Hamzahlta. Vaikka kruununprinssin paikka jäikin virallisesti täyttämättä Husseinin, tuolloin 10-vuotias, uskottiin olevan seuraava kruununprinssi. Hussein suoritti lukio- opintonsa King’s Academy -lukiossa Madabassa vuonna 2012, minkä jälkeen hän muutti Yhdysvaltoihin. Siellä hän opiskeli Georgetownin yliopistossa pääaineenaan kansainvälinen historia. Hän valmistui vuonna 2016. Hän muutti tämän jälkeen Englantiin, jossa hän opiskeli vuoden verran Sandhurstin kuninkaallisessa sotakorkeakoulussa. Sotilasarvoltaan hän on kapteeni Jordanian asevoimissa. == Avioliitto ja yksityiselämä == Hussein seurusteli pitkään saudiarabialaisen Rajwa Al-Saifin kanssa, joka on koulutukseltaan arkkitehti. Pari meni naimisiin 1. kesäkuuta 2023. Häät järjestettiin Zahranin palatsissa, jossa myös Husseinin vanhemmat menivät aikoinaan naimisiin vuonna 1993. Hussein on aktiivinen Instagramin käyttäjä ja julkaisee sisältöä harrastuksistaan kuten nyrkkeilystä, kokkaamisesta ja moottoripyöräilystä. == Edustustehtävät == Abdullah II teki pojastaan kruununprinssin virallisesti 2. heinäkuuta 2009. Husseinin ensimmäinen edustustehtävä kruununprinssinä oli vuonna 2010, kun hän osallistui asevoimien päivän ja arabikapinan muistopäivän juhlallisuuksiin isänsä rinnalla. Vuonna 2017 hän puhui YK:n yleiskokouksessa. Kaksi vuotta aikaisemmin hän johti puhetta YK:n turvallisuusneuvoston kokouksessa, minkä johdosta hänestä tuli historian nuorin henkilö, joka näin on tehnyt. == Kunnianosoituksia == === Jordanialaiset === * Itsenäisyyden ritarikunta (2020) * Valtion satavuotisjuhlan ritarikunta (2021) Lähde: === Ulkomaalaiset === * Pyhän Olavin ritarikunta (Norja, 2020) * Pohjantähti- ritarikunta (Ruotsi, 2022) * Kuningas Hamadin renessanssiritarikunta (Bahrain, 2019) == Galleria == Tiedosto:Hussein, Crown Prince of Jordan.jpg|Hussein vuonna 2013 Tiedosto:220502-D-WA993-1001 (52068629871).jpg|Abdullah II, Yhdysvaltain puolustusministeri Lloyd Austin ja Hussein vuonna 2021 Tiedosto:Al-Hussein bin Abdullah and Rajwa Al-Saif Procession 1.png|Husseinin ja Rajwan häät == Lähteet == Luokka:Jordanialaiset henkilöt Luokka:Kruununperijät Luokka:Vuonna 1994 syntyneet Luokka:Elävät henkilöt
Billy-Berclau

Billy-Berclau on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 25 kilometriä Lillen kaupungista lounaaseen. Kunnan läpi kulkee Dunkerque-Escautin kanava. Kunnan alueella on sotilashautausmaa jonne on haudattu 1 683 ensimmäisessä maailmansodassa kaatunutta saksalaista sotilasta. == Talous == Vuonna 2023 Billy-Berclaun teollisuusalueelle avattiin suurikokoinen sähköautojen akkuja valmistava tehdas Automotive Cells Company (ACC). ==Lähteet== ==Aiheesta muualla== Luokka:Pas-de-Calais’n kunnat
Arnold Christopher Ræstad

Arnold Christopher Ræstad (15. helmikuuta 1878 Kristiania – 18. syyskuuta 1945 Oslo) oli norjalainen juristi ja Venstren poliitikko. Hän toimi Norjan ulkoministerinä vuosina 1921–1922. ==Lähteet== ==Aiheesta muualla== Luokka:Norjan ulkoministerit Luokka:Norjalaiset juristit Luokka:Vuonna 1878 syntyneet Luokka:Vuonna 1945 kuolleet
Olaf Amundsen

Olaf Amundsen (13. toukokuuta 1876 Tromssa – 12. joulukuuta 1939) oli norjalainen juristi ja Venstren poliitikko. Hän istui suurkäräjillä vuosina 1910–1912 ja 1913–1918 sekä toimi Norjan oikeusministerinä 1921–1922. Vuonna 1922 hänet valittiin Nordlandin maaherraksi. ==Lähteet== ==Aiheesta muualla== Luokka:Norjan oikeusministerit Luokka:Norjalaiset juristit Luokka:Norjan maaherrat Luokka:Vuonna 1876 syntyneet Luokka:Vuonna 1939 kuolleet
Lister (sanomalehti)

Lister (vuosina 1889–2014 Farsunds Avis) on norjalainen vuonna 1889 perustettu paikallislehti, jonka kotikunta on Farsund. Se kuuluu Polaris Media -konserniin. Farsunds Avis.JPG|Lehden toimitus. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Farsund
Broky

Helvijs ”broky” Saukants (s. 14. helmikuuta 2001) on latvialainen Counter- Strike 2 -ammattilainen. Hän edustaa FaZe Clania ja pelaa useimmiten AWP- tarkkuuskivääriä. Saukants aloitti uransa helmikuussa 2019 Epsilonin joukkueessa. Hän liittyi FaZeen myöhemmin saman vuoden syyskuussa. Hän on voittanut FaZen kanssa merkittävimpänä yhdet major-turnaukset, PGL Major Antwerpit. Hänen keskiarvonsa oli finaalissa Natus Vincereä vastaan 1,28, joka koostui 53 taposta ja 37 kuolemasta. == Saavutukset == === HLTV TOP 20 === Vuosi Sijoitus 2021 20 2022 6 2023 10 2023 8 === MVP === * IEM Katowice 2022. * BLAST Premier: Fall Finals 2022. === Muut === * Ensimmäinen latvialainen pelaaja, joka on voittanut major-turnauksen. == Lähteet == Luokka:Latvialaiset elektronisen urheilun ammattilaiset Luokka:Vuonna 2001 syntyneet Luokka:Elävät henkilöt
BlameF

Benjamin ”blameF” Bremer (s. 10. kesäkuuta 1997 Tanska) on tanskalainen Counter-Strike 2 -ammattilainen. Hänen joukkueensa toukokuusta 2024 alkaen on fnatic. == Elämä ja ura == Benjamin Bremer syntyi 10. kesäkuuta 1997 Tanskassa. Lapsena huomattiin, että hänen mekaaniset taitonsa olivat huomattavasti korkeammalla tasolla kuin kavereidensa. Myös johtaminen oli hänellä hallussa paremmin kuin muilla. Varhaislapsuudesta alkaen hän on ollut kiinnostunut videopelestä ja omistanut niille paljon aikaa. Hän oli erityisen hyvä Counter-Strikessä, joka auttoi häntä myöhemmin urallaan. BlameF aloitti uransa vuonna 2015, jolloin hän osallistui yhdessä turnauksiin Savage Gaming -joukkueen kanssa. Eri kokoonpanoissa hän pelasi ensimmäiset C-luokan turnauksensa vuosina 2016 ja 2017, ennen uransa todellista alkua vuonna 2018. Silloin blameF liittyi Great Danesiin, jossa hän pelasi maaliskuusta heinäkuuhun 2018. Yhdessä joukkueen kanssa blameF osallistui pienliigoihin ja pieniin turnauksiin, joissa hän osoitti hyvää pelitasoa. Epsilon eSports huomasi sen ja syyskuussa pelaaja kutsuttiin liittymään organisaatioon. BlameF liittyi tiimiin ja jatkoi taitojensa hiomista. Kuukautta myöhemmin blameF ja joukkue saavuttivat kolmannen sijan ESL Pron Euroopan mestaruuskilpailuissa 2018. BlameF lopetti Epsilon eSportsissa vuoden 2019 alussa ja liittyi Tanskalaiseen Heroic -joukkueeseen. Heroic auttoi todella paljon blameFää hänen urallansa. Heroicin riveissä hän voitti monia arvostettuja mestaruuskilpailuja. BlameF ja muu joukkue sijoittuivat 7–8 sijalle ESL Pro League Season 9 – Finalsissa kesäkuussa 2019 ja 5–6 sijalle Intel Extreme Masters XIV – Chicagossa heinäkuussa 2019. BlameFän tunnettavuus kasvoi kokoajan ja syyskuussa hänet kutsuttiin Complexity Gamingiin, jossa hänestä tuli kapteeni. Vuonna 2020 joukkueella sujui hyvin ja helmikuussa 2020 blameF ja joukkue sijoittuivat 4-6 sijalle BLAST Premier: Spring 2020 -sarjassa. Samassa kuussa joukkue sijoittui 3-4 sijalle DreamHack Open Anaheim 2020 -tapahtumassa. Toukokuussa 2020 joukkue saavutti paljon voittoja: Complexity tuli mestariksi 4 #HomeSweetHome-sarjan turnauksessa. Kesäkuussa he vahvistivat menestyksensä voitolla BLAST Premier: Spring 2020 European Finalsissa kukistamalla Vitaltyn ja nappasivat 335 000 dollarin potin. BlameF pysyi joukkuueen riveissä aina lokakuulle 2021 asti, jolloin hän vaihtoi Astralikseen. Astraliksen riveissä blameF ei ole saavuttanut odotuksen mukaista tulosta. BlameFn keskiarvorating oli kesäkuussa 2023 1.16. Hän liittyi fnaticiin toukokuussa 2024. == Saavutukset == * Sija 6. HLTV TOP 20 -arvioinnissa vuonna 2020. * Sija 13. HLTV TOP 20 -arvioinnissa vuonna 2021. * Sija 12. HLTV TOP 20 -arvioinnissa vuonna 2022. * Sija 16. HLTV TOP 20 -arvioinnissa vuonna 2023. * MVP / Pinnacle Cup Championship; HLTV. == Lähteet == Luokka:Tanskalaiset elektronisen urheilun ammattilaiset Luokka:Vuonna 1997 syntyneet Luokka:Elävät henkilöt
Bc (ohjelmointikieli)

bc (basic calculator, aluksi Bell calculator) on matemaattisten lausekkeiden käsittelyyn tarkoitettu täsmäkieli. bc kuuluu Unixin POSIX-standardiin ja tulee jokaisen Unix-käyttöjärjestelmän mukana. Kieli toteutetaan saman nimisellä ohjelmalla, jota voi käyttää interaktiivisesti komentoliittymällä tai shell-skripteissä matemaattisten lausekkeiden ratkaisuun. bc on rajoittamattoman tarkkuuden kieli. Kuitenkin oletusasetuksena desimaalien määrä on nolla ja tulostettaessa desimaaliluvut pyöristetään alaspäin, joten esimerkiksi laskutoimituksen `2/3` tulos on nolla. bc julkaistiin AT&T;:n version 6 Unixissa vuonna 1975. Sen kirjoitti Bell Labsin Lorinda L. Cherry. Ohjelma oli käyttöliittymä Robert H. Morrisin ja Cherryn kirjoittamalle käänteistä puolalaista notaatiota käyttävälle rajoittamattoman tarkkuuden dc-ohjelmalle (desktop calculator). Ohjelma standardoitiin POSIX-standardiksi 1991. Alkuperäinen ohjelma tulee useiden kaupallisten Unixien ja Plan 9 -käyttöjärjestelmän mukana. GNU-projektin bc:n kirjoitti Philip A. Nelson.https://www.gnu.org/software/bc/ https://www.gnu.org/software/bc/manual/html_mono/bc.html Gavin D. Howardin bc tulee FreeBSD:n version 13 mukana ja kuuluu BusyBox ja Androidin toybox-paketteihinhttps://rosettacode.org/wiki/Gavin_Howard%27s_bc sekä macOSiin Ventura-versiosta lähtien.https://gavinhoward.com/2023/02/my-code-conquered-another-os/ OpenBSD:ssa on oma Otto Moerbeekin tekemä toteutus, joka sisältää jotain GNU-laajennuksia. OpenBSD:n versio toimii dc:n päällä, kun GNU:n on suoraan C-kielellä kirjoitettu.https://rosettacode.org/wiki/OpenBSD_bc ==Esimerkit== bc:n kieli muistuttaa C-kieltä ja sisältää suunnilleen samat operaattorit ja kontrollirakenteet (if, while, for). Lausekkeiden arvot tulostetaan, jos niitä ei sijoiteta. bc perii dc:n rajoituksena yksikirjaimiset muuttujien nimet. GNU:n ja OpenBSD:n versiot sisältävät laajennuksena loogiset operaattorit !, && ja || (¬, ∧ ja ∨). Lisäksi if-lauseelle on else-haara. Seuraava komentoriviltä käynnistettävä esimerkki laskee piin arvon 10000 desimaalin tarkkuudella. bc on käynnistettävä -l-parametrilla, joka lataa standardikirjaston, joka sisältää trigonometriset funktiot. Ohjelma laskee arkustangentin arvon yhdellä radiaanilla ja kertoo sen neljällä. Ohjelman ajo voi kestää useita minuutteja: echo "scale=10000; 4*a(1);" | bc -lq Seuraava funktio laskee kumulatiivisen normaalijakauman arvon: define phi(x) { auto s,t,b,q,i,const s=x; t=0; b=x; q=x*x; i=1 while(s!=t) s=(t=s)+(b*=q/(i+=2)) const=0.5*l(8*a(1)) # 0.91893... return .5+s*e(-.5*q-const) } phi(0) .50000000000000000000 == Lähteet == * bc(1), bc - An arbitrary precision calculator language, General Commands Manual, GNU Project, 2006-06-11 * bc(1), bc - arbitrary- precision arithmetic language and calculator, General Commands Manual, OpenBSD, March 8, 2021 * https://rosettacode.org/wiki/Category:Bc === Viitteet === Luokka:Ohjelmointikielet Luokka:Bell Labs Luokka:Vuoden 1975 ohjelmistot Luokka:Unix
Hullu puutarhuri

Hullu puutarhuri on Tuomari Nurmion albumi vuodelta 1992. Se perustuu Helsingin juhlaviikoilla 1991 Savoy-teatterissa pidettyyn konserttiin, jossa Nurmio esiintyi yhdessä vapaan jazzin piiristä tunnetuista muusikoista kootun, Hugry Tribal Marching Band -nimisen puhallinkokoonpanon kanssa. Levy on äänitetty osin Savoyssa ja osin Herodes-studiossa. Se julkaistiin Kauko Röyhkän ja Gabi Hakasen Herodes-levymerkillä. Helsingin Sanomien Jukka Hauru luonnehti albumia mielipiteitä jakavaksi teokseksi, joka ei ”rockaa” vaan velloo riitaisen rujosti. ”Hugry Tribal Marching Band töräyttelee vakavaa retuperää ja Nurmio ähisee tomwaitsina unenomaisia tarinoita. Tunnelma avautuu repaleisena ja synkeänä freskona, jos avautuu.” Haurun mielestä albumi kuitenkin poikkeaa ilahduttavasti valtavirrasta oudolla vakavuudellaan. Vuonna 2006 albumi julkaistiin uudelleen kahden CD-levyn pakettina. Sen toinen levy on alun perin Yleisradion sisäiseen käyttöön tuotettu albumi Tuomari Nurmio & Hugry Tribal Marching Band (1992), jolle koottiin uusia versioita Nurmion aiemmin levyttämistä kappaleista. Albumin tuotti Jukka Hakoköngäs ja se äänitettiin Ylen M1-studiossa. ==Kappaleet== Kaikki sävellykset ja sanoitukset on tehnyt Nurmio ja sovitukset Nurmio, Jorma Tapio ja Tommi Viksten. ===A-puoli=== # # # # ===B-puoli=== # # # # ===CD2 (2006)=== # # # # # # # # # # ==Muusikot== * Tuomari Nurmio – laulu * Tommi Viksten – kitara * Jorma Tapio – bassoklarinetti, saksofoni, sähköurut, vibrafoni * Jussi Harju – tuuba * Jouni Kannisto – saksofoni * Tapani Rinne – klarinetti, saksofoni * Jari Hongisto – pasuuna * Matti Riikonen – trumpetti, kornetti * Ulf Krokfors – kontrabasso * Alf Forsman – rummut * Markku Hillilä – lyömäsoittimet * Antero Jakoila – efektikitara, basso raidalla A4 *Ari Vaahtera – basso raidalla B2 ==Muut tekijät== * Eero Heikkinen – levynkansi * Vertti Teräsvuori – valokuvat ==Lähteet== Luokka:Tuomari Nurmion albumit Luokka:Vuoden 1992 albumit
Antti Rauhamaa

Antti Rauhamaa (s. 23. heinäkuuta 1952 Kärkölä) on suomalainen maanviljelijä ja osuustoimintavaikuttaja, joka on saanut maanviljelysneuvoksen arvonimen. Viitattu 3.6.2023. Rauhamaa syntyi maanviljelijä Martti Rauhamaan ja Kaija Erjalan perheeseen. Hän avioitui 1974 Raija Liljan kanssa. Rauhamaa tuli ylioppilaaksi Lahden lyseon lukiosta 1972 ja valmistui agrologiksi Hyvinkään maatalousopistosta 1978. Maanviljelijäksi Kärkölässä hän ryhtyi 1979. Rauhamaa oli Kärkölän kunnanvaltuuston jäsen 1980–1996 ja kunnanhallituksen jäsen 1992–1996. Osuuskunta Tuottajain Maidon hallintoneuvoston jäsen hän oli 1983–1995, hallituksen jäsen vuodesta 1996, varapuheenjohtaja 1997 ja puheenjohtaja 1998–2001, Osuuskunta Sisämaan Jalostuksen hallintoneuvoston jäsen 1991–2007, Osuuskunta Kotieläinjalostuskeskus-FABAn hallintoneuvoston jäsen 1992–1996 ja Kärkölän Osuuspankin hallintoneuvoston jäsen vuodesta 2003. Rauhamaan merkittävimpiin luottamustehtäviin kuuluivat Tuottajain Maidon hallintoneuvoston ja hallitustehtävien ohella Valion hallintoneuvoston jäsenyys 1998–2006 ja hallituksen puheenjohtajuus 2006–2014. Rauhamaa sai maanviljelysneuvoksen arvonimen 2014. == Lähteet == Luokka:Suomalaiset maanviljelijät Luokka:Maanviljelysneuvokset Luokka:Suomalaiset osuustoimintaliikkeen vaikuttajat Luokka:Kärkölän kunnanvaltuutetut Luokka:Vuonna 1952 syntyneet Luokka:Elävät henkilöt
Rauhamaa

Rauhamaa on suomalainen sukunimi, joka on muun muassa seuraavilla henkilöillä: * Antti Rauhamaa (s. 1952), maanviljelijä ja osuustoimintavaikuttaja, maanviljelysneuvos * Armas Rauhamaa (ent. Nykopp, 1894–1983), diplomi- insinööri, upseeri, opettaja ja seiväshyppääjä * Onni Aslak Rauhamaa (vuoteen 1906 Nykopp, 1901–2014), opettaja, yritys- ja koulunjohtaja, maanviljelysneuvos
Oslon kaupungintalo

Oslon kaupungintalo (norj. Oslo rådhus) on Oslon kunnallishallinnon keskus, jossa kokoontuvat sekä kaupunginvaltuusto että -hallitus. Se valmistui vuonna 1950 ja koostuu kahdesta tornista sekä ne yhdistävästä matalammasta osasta. Itäinen torni on 66 metriä korkea, läntinen 63 metriä. Talon rakennusmateriaali on betoni ja seinissä on tiiliverhoilu. Itäisessä tornissa on kellokoneisto, joka lyö vartin välein aamuseitsemästä puoleen yöhön. Kellotaulu on läpimitaltaan 8,6 metriä ja minuuttiviisari on 572 senttimetriä pitkä. Nobelin rauhanpalkinto on jaettu kaupungintalossa vuodesta 1990. ==Taideteoksia== City Hall of Oslo.jpg|Harald Ankara (Anne Grimdalen, 1950) Sentrum, Oslo, Norway - panoramio (18).jpg|Oslon suojelupyhimys Pyhä Hallvard, veistänyt Nic Schiøll. 00 7833 Fridtjof Nansen, polar explorer of the Arctic and Antarctic.jpg|Fridtjof Nansenin muistomerkki (2007). ==Lähteet== ==Aiheesta muualla== Kaupungintalo Luokka:Norjan kaupungintalot
Peter Sellars

Peter Sellars (s. 27. syyskuuta 1957 Philadelphia, Pennsylvania, Yhdysvallat) on yhdysvaltalainen teatteriohjaaja ja libretisti. Sellars opiskeli Harvardin yliopistossa. Hänen kiistelty tulkintansa Sofokleen näytelmästä Ajax (1986) sijoittui Vietnamin sodan jälkeiseen sotaoikeuteen. Hänet oli 26-vuotiaana nimitetty American National Theatren ohjaajaksi ja johtajaksi, ja hänellä oli jo tuolloin yhdysvaltalaisessa nykyteatterissa enfant terriblen maine. Kausi jäi lyhyeksi: se päättyi Ajaxiin. Sellarsia tutkinut Marios Kallos kirjoittaa kuitenkin, että vaikka Ajax ja toinen klassikkotulkinta Medea aikanaan tyrmättiin, niitä on jälkikäteen arvioituna pidetty merkittävinä klassikkotuotantoina. Sellars on sittemmin tehnyt loistavan uran etenkin Euroopassa. Hän sijoitti W. A. Mozartin Don Giovannin urbaaniin gettoon. Sellars on ohjannut Kaija Saariahon teoksia, muun muassa oratorion Simonen kärsimys (La Passion de Simone), kun se kantaesitettiin Wienissä marraskuussa 2006. ==Lähteet== ==Aiheesta muualla== Luokka:Yhdysvaltalaiset teatteriohjaajat Luokka:Yhdysvaltalaiset libretistit Luokka:Vuonna 1957 syntyneet Luokka:Elävät henkilöt
Enfant terrible

Enfant terrible (ranskaa, suom. ’pelottava lapsi’, ”kauhukakara”) tarkoittaa henkilöä, joka arvaamattomalla tai epäsovinnaisella käytöksellään pitää esimerkiksi läheisiään tai puoluettaan pelon ja tuskan vallassa.Enfant: E. terrible Tietosanakirja. Osa 2, palsta 681. Tietosanakirja-osakeyhtiö 1910Kaarina Turtia: Sivistyssanat, s. 244. Otava, Helsinki 2001. ==Lähteet== ==Aiheesta muualla== * Enfant terrible Merriam-Wester Luokka:Ranskankieliset sanat ja sanonnat
Vertti Teräsvuori

Vertti Martti TeräsvuoriKuolinilmoitus. Helsingin Sanomat 7.7.2024, s. B 25. (24. marraskuuta 1966 Helsinki – 20. kesäkuuta 2024 Helsinki) oli suomalainen valokuvaaja. Hän nousi julkisuuteen voittamalla 24-vuotiaana Fotofinlandia- kilpailun 1990 roolimuotokuvien sarjallaan intiaaneiksi maskeeratuista suomalaisista, joka oli hänen lopputyönsä Lahden muotoiluinstituuttiin. Myöhemmin hän teki muun muassa Kalevalaan perustuvia valokuvateoksia sekä levynkansikuvituksia muun muassa Tuomari Nurmiolle, Kauko Röyhkälle ja Apocalypticalle. Vertti Teräsvuori oli taiteilija Tarja Teräsvuoren poika. ==Lähteet== ==Aiheesta muualla== * Luokka:Suomalaiset valokuvaajat Luokka:Vuonna 1966 syntyneet Luokka:Vuonna 2024 kuolleet
Odishan junaonnettomuus

Odishan junaonnettomuus tapahtui 2. kesäkuuta 2023 Balasoren piirikunnassa, Odishan osavaltiossa, Intiassa. 288 ihmistä kuoli ja 1175 ihmistä loukkaantui kun kaksi pikajunaa ja yksi tavarajuna törmäsivät keskenään. Onnettomuus tapahtui lähellä Bahanaga Baazarin rautatieasemaa, kun Coromandel Express -pikajuna törmäsi raiteille pysähtyneeseen tavarajunaan. Myöhemmin myös Superfast Express -pikajuna törmäsi juniin. Onnettomuus on Intian historian kolmanneksi pahin junaonnettomuus, ja eniten kuolonuhreja aiheuttanut junaonnettomuus yli 20 vuoteen. Onnettomuuden syy on jäänyt tuntemattomaksi, joskin syyksi on ehdotettu opastinvikaa. Intialaisten viranomaisten mukaan junat olivat ajaneet ennen onnettomuutta nopeusrajoitusten rajoissa ja opastimet olivat näyttäneet junille vihreää valoa. Vihreä valo kertoo kuljettajalle, että rata junan edessä on vapaa ja sille on turvallista ajaa. Indian Railways myös kertoi onnettomuuden jälkeen, ettei intialainen junien turvajärjestelmä Kavach ollut käytössä osallisena olleiden junien reitillä. Pelastustoimenpiteisiin osallistui yli tuhat ihmistä ja yli 200 ambulanssia. Onnettomuuden seurauksena Intiassa on alettu jälleen käydä keskustelua maan rautatieverkoston turvallisuudesta. == Lähteet == Luokka:Junaonnettomuudet Intiassa Junaonnettomuus 2023 Luokka:Vuoden 2023 junaonnettomuudet
Anne Grimdalen

Anne Marie Grimdalen (1. marraskuuta 1899 Tokke – 3. lokakuuta 1961 Oslo) oli norjalainen kuvanveistäjä. Hän opiskeli Norjan taideakatemiassa vuosina 1927–1929 kuvanveistäjä Wilhelm Rasmussenin johdolla ja oli myös Einar Utzon- Frankin opissa Kööpenhaminassa. Grimdalen erikoistui eläinaiheisiin graniittiveistoksiin, ja hänen tunnetuin työnsä on Oslon kaupungintalon seinässä oleva Harald Ankaraa esittävä ratsastajapatsas. Grimdalstunet3.JPG|Grimdalenin lapsuudenkoti Tokkessa Telemarkissa. City Hall of Oslo.jpg|Harald Ankaran ratsastajapatsas Oslon kaupungintalon seinässä. ==Lähteet== ==Aiheesta muualla== * Grimdalen-aiheinen museo Telemarkissa Luokka:Norjalaiset kuvanveistäjät Luokka:Vuonna 1899 syntyneet Luokka:Vuonna 1961 kuolleet
Cerro Tololon observatorio

Cerro Tololon observatorio (, CTIO) on tähtitieteellinen observatorio, joka sijaitsee Cerro Tolololla Coquimbon alueella Pohjois-Chilessä. Observatorion rakentaminen aloitettiin vuonna 1963. Observatorio otettiin käyttöön vuonna 1965, vaikka se olikin täysin valmis vasta vuonna 1974. Observatoriota on myöhemmin laajennettu useaan kertaan. Viimeisin rakennushanke on ollut kaksi isoa teleskooppia, joiden rakennus aloitettiin vuonna 2000. == Löydökset== Asteroideja löydetty: 6 29, Heinäkuu, 2000 25, Elokuu, 2000 88611 Teharonhiawako 20, Elokuu, 2001 9, Elokuu, 2005 19, Elokuu, 2001 2022 AP7 13, Tammikuu, 2022 (K22A07P) Supernovia löydetty: 1 7, Joulukuu, 2013 == Tunnettuja astrofyysikkoja == * Luis González (löysi 7, Joulukuuta, 2013 supernovan, käyttämällä CATA 500 nimistä robottista teleskooppia) * José Maza (auttoi tunnistamaan supernovan) * Scott Sheppard (löysi vuoden 2022 tammikuussa asteroidin nimeltä 2022 AP7) * Marc William Buie (löysi (139775) 2001 QG298 asteroidin) == Lähteet == == Aiheesta muualla == Luokka:Chilen observatoriot
Anatoli Zahorodni

Anatoli Hlibovytš Zahorodni (; 29\. tammikuuta 1951) on ukrainalainen luonnontieteilijä. Hän on Ukrainan kansallisen tiedeakatemian johtaja. Hän on väitellyt tohtoriksi teoreettisesta fysiikasta. Hänet valittiin tiedeakatemian johtajaksi vuonna 2020. ==Kunnianosoitukset== * Ansioritarikunnan kunniamerkki (1. lk.) == Lähteet == ==Aiheesta muualla== Luokka:Ukrainalaiset tieteilijät Luokka:Vuonna 1951 syntyneet Luokka:Elävät henkilöt
Luca Napolitano

Luca Napolitano on italialainen yritysjohtaja, joka on toiminut tammikuusta 2021 lähtien Lancian toimitusjohtajana. ==Ura== Napolitano valmistui kauppatieteiden maisteriksi Rooman Sapienza-yliopistosta 1993.Luca Napolitano rocketreach.co Viitattu 3.6.2023 Hän työskenteli Fordin Rooman toimipisteessä vuosina 1995–2000 asiakassuhteen hallinnan johtajana ja sen jälkeen myynti- ja jälkimyyntialuepäällikkönä. Napolitano siirtyi sen jälkeen työskentelemään FCA-konserniin, jossa hän oli muun muassa Lancian ja Alfa Romeon myyntipäällikkönä. Napolitano työskenteli myös Alfa Romeon Espanjan toimipisteen toimitusjohtajana Madridissa. Hän oli vielä vuosina 2015–2020 vastuussa muun muassa Abarthin tuotteen kehityksestä. FCA-konsernin yhdistyessä vuonna 2021 PSA:n kanssa Stellantis-konserniksi Napolitano nimitettiin tammikuussa 2021 Lancian toimitusjohtajaksi.luca_napolitano_en.pdf stellantis.com Viitattu 3.6.2023 Automerkin ainoana valmistuksessa ollutta merkkiä Lancia Ypsilonia myytiin vain Italiassa, jossa se oli vuoden 2022 toiseksi myydyin malli Fiat Pandan jälkeen.Italy 2022. Best Selling Cars Ranking: Toyota Yaris Cross Shining Success focus2move.com 10.1.2023 Viitattu 3.6.2023 ==Lähteet== Luokka:Italialaiset yritysjohtajat Luokka:Elävät henkilöt
Herpy-l'Arlésienne

Herpy-l'Arlésienne on kunta Pohjois-Ranskassa Ardennesin departementissa Grand Estin alueella. Se sijaitsee Aisne-joen varrella, noin 13 kilometriä Rethelin kaupungista länteen. pienoiskuva|vasen|Ensimmäisen maailmansodan muistomerkki Marsouins Marsouins-muistomerkki vihittiin käyttöön 5. heinäkuuta 1925. Se tehtiin ensimmäisessä maailmansodassa Herpy-l'Arlésiennen kunnan puolesta henkensä uhranneiden kunniaksi. Marsouin () on merijalkaväen sotilaan kutsumanimi Ranskassa. ==Lähteet== ==Aiheesta muualla== Luokka:Ardennesin kunnat
Unto Sjö

Unto Vilhelm Sjö (s. 31. maaliskuuta 1948, Loviisa) on uransa päättänyt suomalainen seiväshyppääjä, joka saavutti 1970-luvun alkupuoliskolla kaksi SM- mitalia ja oli vahvasti ehdolla vuoden 1972 kesäolympialaisiin. Unto Sjön kansallinen kilpailu-ura alkoi 1960-luvun puolivälissä nuorten sarjoissa. Vuonna 1968, vielä nuorten sarjassa, Sjö rikkoi Per-Olof Jonassonin tekemän viisi vuotta vanhan miesten SFI-seiväsennätyksen kesällä 1968 tuloksellaan 480 cm. Saman vuoden Kalevan kisoissa hän oli kuudes ja voitti alle 20-vuotiaiden SM-kisan. Viiden metrin rajan Sjö rikkoi seuraavana kesänä. Kesällä 1971 alkoivat maaotteluedustukset, joita kertyi Sjölle kaikkiaan yhdeksän vuoteen 1974 asti. Valmentajana Sjöllä oli seiväshyppyuransa juuri päättänyt Aulis Kairento, joka oli myös samaan aikaan kilpailleen Antti Kallomäen valmentaja. Kesällä 1972 Sjö oli vahvasti ehdolla myös Münchenin kesäolympialaisiin. SUL ja Suomen olympiakomitea olivat määritelleet kisarajaksi 520 cm. Sjö ylitti rajan elokuun puolivälissä. Viikkoa myöhemmin käydyssä Suomi–Ruotsi- maaottelussa, joka oli määritelty viimeiseksi valintakilpailuksi, Sjö sijoittui neljänneksi tuloksella 500 cm. Näin hänet jätettiin valitsematta olympialaisiin. Sjö kilpaili kotimaassa 27. elokuuta olympialaisten käynnistyessä ja saavutti tuloksen 528 cm, joka jäikin hänen seiväsennätyksekseen. Vuoden 1972 jälkeen Sjö jatkoi vielä aktiivista seiväshyppyuraansa vuoteen 1974 asti. == Lähteet == Luokka:Suomalaiset seiväshyppääjät Luokka:Vuonna 1948 syntyneet Luokka:Elävät henkilöt
Wadelincourt

Wadelincourt ​[vadlɛ̃kˈuʁ] on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin kolme kilometriä Sedanin kaupungista etelään. == Historia == Ensimmäisessä maailmansodassa ranskalaiset joukot kärsivät tappioita Chemin des Damesissa saksalaisten hyökkäyksissä. Huhtikuussa 1917 Yhdysvallat liittyivät sotaan Ranskan rinnalle. Syyskuun 3. päivänä 1918 Ranskan marsalkka Ferdinand Foch määräsi yleishyökkäyksen jonka tavoitteena oli Maas-joki. Yhdysvaltalaisen kenraali Pershingin johdolla saksalaiset työnnettiin takaisin Sedaniin, ja lopulta 6. marraskuuta 1918 Maas-joen vastarannalle. Taistelua kutsutaan Meusen–Argonnen taisteluksi. Wadelincourtiin on pystytetty monumentti This Point siihen kohtaan minne yhdysvaltalaiset hyökkäyksessä etenivät. ==Lähteet== ==Aiheesta muualla== Luokka:Ardennesin kunnat
Natriumbromiitti

Natriumbromiitti (NaBrO2) on natrium- ja bromiitti-ionien muodostama epäorgaaninen ioniyhdiste. Yhdistettä käytetään esimerkiksi reagenssina orgaanisen kemian synteeseissä. ==Ominaisuudet, valmistus ja käyttö == Huoneenlämpötilassa natriumbromiitti on keltaista kiteistä ainetta. Yhdisteestä tunnetaan myös kidevedellinen trihydraatti (NaBrO2·3H2O). Natriumbromiitti liukenee hyvin veteen.R. Frim & S. D. Ukeles: "Bromine, Inorganic Compounds", teoksessa Kirk-Othmer Encyclopedia of Chemical Technology, John Wiley & Sons, New York, 2011. s. 19 (luvun sisäinen sivunumerointi)David Yoffe, Ron, Frim, Shmuel D. Ukeles, Michael J. Dagani, Henry J. Barda, Theodore J. Benya & David C. Sanders: "Bromine Compounds", teoksessa Ullmann’s Encyclopedia of Industrial Chemistry, John Wiley & Sons, New York, 2013. s. 27 (luvun sisäinen sivunumerointi) Natriumbromiittia valmistetaan käsittelemällä natriumhypobromiittia erittäin voimakkaalla emäksellä, jolloin se disproportioituu natriumbromiitiksi ja natriumbromidiksi. Vesi haihdutetaan alennetussa paineessa ja tuote kiteytetään. : 2 NaBrO → NaBrO2 \+ NaBr Natriumbromiittia käytetään useimmiten vesiliuoksena tekstiilien käsittelyissä ja orgaanisen kemian synteeseissä. Yhdiste hapettaa selektiivisesti sekundääriset alkoholit ketoneiksi ja primääriset estereiksi. Tioeetterit hapettuvat sulfoksideiksi. Natriumbromiittia käytetään myös Hofmann-toisiintumisissa. == Lähteet == Luokka:Natriumyhdisteet
Craig Thompson (täsmennyssivu)

Craig Thompson tarkoittaa muun muassa seuraavia henkilöitä: *Craig Thompson (s. 1975), yhdysvaltalainen sarjakuvapiirtäjä *Craig B. Thompson (s. 1953), yhdysvaltalainen solubiologi *Craig Thompson (s. 1986), yhdysvaltalainen jalkapalloilija *Craig Thompson (s. 1969), NFL-pelaaja *Craig Thompson (s. 1956), yhdysvaltalainen urheilutoimitsija *Craig Thompson, pohjoisirlantilainen tubettaja Mini Ladd *Craig Thompson Stadium, City of Derry R.F.C.:n stadion, nimetty tubettajan mukaan ==Katso myös== *Craig Thomson
Séchault

Séchault on kunta Pohjois-Ranskassa Ardennesin departementissa Grand Estin alueella. Se sijaitsee noin 16 kilometriä Vouziers’n kaupungista etelään. == Historia == Kuntaan on pystytetty muistomerkki yhdysvaltalaisen 369. jalkaväkirykmentin (Harlem Hellfighters) muistoksi, joka taisteli ensimmäisessä maailmansodassa Ripontin, Mont Cuveletin ja Séchaultin sektoreilla 26. syyskuuta - 1. lokakuuta 1918. Vouziers-Séchaultin lentoasema on entinen amerikkalainen sotilaslentotukikohta, jota Yhdysvaltain ilmavoimat käytti Euroopassa vuosina 1955–1964. ==Lähteet== ==Aiheesta muualla== Luokka:Ardennesin kunnat
Roihupellon metrovarikon tunneli

Roihupellon metrovarikon tunneli on koestusraide, jossa junia voidaan koeajaa jopa 100km/h nopeudella. Tunnelin pituus on noin 600 metriä. Se alkaa Roihupellon metrovarikon ratapihasta ja päätyy Viilarintien ja Myllärintien kulmaan Myllypurossa. Vuoteen 2012 saakka tunnelin kautta kuljetettiin metrojunia Herttoniemen satamaradalle ja sieltä Suomen rataverkkoon. Sen jälkeen metrovaunut on kuljetettu Savion rautatietunnelia pitkin. Luokka:Helsingin tunnelit Luokka:Helsingin metro metrovarikon tunneli
Codasyl

Codasyl, CODASYL () oli vapaaehtoisorganisaatio, jonka tehtävänä oli edistää tietojärjestelmien analyysiä, suunnittelua ja toteuttamista. Organisaatio muodostettiin ohjaamaan standardoidun ohjelmointikielen kehitystä useille tietokoneille ja tämä johti COBOLin kehittämiseen. Organisaatio kehitti vuonna 1971 myös tietokantojen verkkomallin. Codasyl muodostui 1959 tietokonevalmistajien ja niiden käyttäjien vapaaehtoisista edustajista. Siihen kuului kaksi alaryhmää, Database Task Group (DBTG) ja Data Description Language Committee (DDLC). Ensimmäiset määrittelyt syntyivät 1969. Niitä uudistettiin, ja ensimmäiset todelliset Codasyl DBTG -määrittelyt julkaistiin 1971.The Codasyl Network Model Remote-dba.net. Viitattu 3.6.2013 ==Lähteet== ==Aiheesta muualla== * Codasyl Encyclopedia.com * CODASYL COBOL: Journal of Development, 1968, Volume 13 Luokka:Tietojenkäsittelytiede Luokka:Tietotekniikan historia
Karhu (Kansallismuseo)

Karhu on harmaasta graniitista tehty veistos Suomen kansallismuseon portailla. Emil Wikströmin veistos julkistettiin vuonna 1918. Emil Wikström kiinnostui suomalaisuuden tunnuksista 1890-luvulla. Karhu oli yleisimpiä kotimaisia vaihtoehtoja Suomen leijonalle. Kansalliset aiheet olivat ajankohtaisia vuosituhannen vaihteessa. Wikström teki arkkitehtien Gesellius, Lindgren ja Saarinen suunnittelemaan vuoden 1900 Pariisin maailmannäyttelyn paviljonkiin karhuaiheiset veistokset ja Saarinen tilasi Wikströmiltä Kansallismuseon portaille graniittikarhun vuonna 1909. Veistos paljastettiin yhdeksän vuotta myöhemmin. Graniitti oli yleinen julkisivumateriaali kansallisromanttisessa arkkitehtuurissa, samoin graniitista tehdyt veistokset. Veistoksen savesta tehty luonnos vuodelta 1909 on Visavuoren kokoelmissa. Siitä on valettu myös kipsisiä ja pronssisia pienoisveistoksia. Kivihakkaamossa Wikströmin luonnoksen veisti graniittiin Juho Talvia. == Lähteet == Luokka:Helsingin patsaat ja veistokset Luokka:Suomen kansallismuseo Luokka:Etu-Töölö
Peck

Peck on muun muassa seuraavien henkilöiden sukunimi: * Austin Peck (s. 1971), yhdysvaltalainen näyttelijä * Bob Peck (1945–1999), brittiläinen näyttelijä * Ethan Peck (s. 1986), yhdysvaltalainen näyttelijä * Gregory Peck (1916–2003), yhdysvaltalainen näyttelijä * Greta Peck (1911–2008), amerikansuomalainen näyttelijä Gregory Peckin ensimmäinen puoliso * J. Eddie Peck (s. 1958), yhdysvaltalainen näyttelijä * Josh Peck (s. 1986), yhdysvaltalainen näyttelijä ja koomikko * M. Scott Peck (1836–2005), yhdysvaltalainen psykiatri * Morton E. Peck (1871–1959), yhdysvaltalainen luonnontieteilijä * Orville Peck (oik. Daniel Pitout, s. 1988), eteläafrikkalainen muusikko * Raoul Peck (s. 1953), haitilainen elokuvaohjaaja ja poliitikko
Taipaleen koulu

Taipaleen koulu voi tarkoittaa muun muassa seuraavia oppilaitoksia: * Taipaleen koulu, entinen koulu Humppilassa * Taipaleen koulu, koulu Kiteessä * Taipaleen koulu, koulu Perhossa * Taipaleen koulu, entinen koulu Pudasjärvellä * Taipaleen koulu, koulu Rovaniemellä
Taipaleen koulu (Pudasjärvi)

Taipaleen koulu oli Pudasjärven Taipaleenharjun kylässä sijainnut peruskoulu, joka alkujaan aloitti kansakouluna. Koulu sijaitsi valtatien 20 varressa noin 14 kilometriä Kurenalan keskustaajamasta Oulun suuntaan. Koulurakennus on alkujaan rakennettu vuonna 1956. Pudasjärven kaupunginhallituksen päätöksestä koulu lakkautettiin vuonna 2005. Viimeisenä lukukautena (2004–2005) oppilaita koulussa oli 26. Koulun lakkautumisen jälkeen vanha koulurakennus on ollut yksityiskäytössä. ==Lähteet== Luokka:Pudasjärven oppilaitokset Luokka:Suomen peruskoulut Luokka:Entiset suomalaiset oppilaitokset
Labböle

Labböle on kylä Kemiönsaaren kunnassa. Kylä sijaitsee Kemiön kaakkoisosassa entisen Västanfjärdin rajalla. Kylä muodostuu useasta maatilasta, joista kaikkia ei enää viljellä. Labbölen naapurikylät ovat Västermark, Vestlax ja Tappo. Ainoa tieyhteys Labböleen on Västermarkin kautta. Kylän rakennuskanta sijaitsee varsin yhtenäisesti maantien päässä. Muutamia taloja sijaitsee hieman erillään kyläkeskuksesta. Taponjoki virtaa purona kylän läpi lounaaseen ja kylän ympäristö on metsäisten kalliosaarekkeiden rikkomaa peltomaisemaa. Laajin kallioalue Getklintsbergen on luonnonsuojelualuetta. Kylän itäreunalla sijaitsee vesijättömaaksi muuttunut entinen järvi Labböleträsket sekä suoalue Hjortronmossen. Labböle mainitaan ensimmäisen kerran 1500-luvulla. Vuoden 1566 maakirjan mukaan kylässä oli kaksi taloa. Nämä talot on jaettu kahtia isojaon yhteydessä vuonna 1780. Kylän talot ovat hieman siirtyneet erilleen Labbölen historialliselta kylätontilta, mutta muodostavat vanhoine rakennuksineen yhä yhtenäisen kokonaisuuden. 1920- ja 1930-luvuilla kylään lohkottiin useampi pientila muun muassa itsenäistyvistä torpista. Uudempaa asutusta kylään ei ole syntynyt. 1900-luvun aikana Labböleträsketiä kuivattiin ja järvi muuttui vesijättömaaksi. ==Lähteet== Luokka:Kemiön kylät
Scott Sheppard

Scott Sander Sheppard on yhdysvaltalainen tähtitieteilijä, joka on löytänyt monta kuuta, komeettaa ja pieniä taivaankappaleita ulkoisesta linnunradasta. == Koulutus == Sheppard opiskeli Havaijin yliopistossa, josta hän valmistui maisteriksi vuonna 2001 ja tohtoriksi 2004. Hänen tohtorin väitöstyönsä oli Small Bodies in the Outer Solar System. Väitöstyö käsittelee pieniä taivaan kappaleita ulkoisessa linnunradassa. == Tutkimus Saturnuksen kuista == Vuonna 2019 Sheppardin johtama ryhmä löysi 20 uutta kuuta Saturnuksen kieroradalta. Tämä nosti Saturnuksen kuiden kokonaismäärän 82:een ylittäen Jupiterin, jolla on 79. Jokainen löydetyistä Sheppardin ryhmän löytämistä kuista on halkaisijaltaan noin viisi kilometriä tai kolme mailia. Seitsemäntoista niistä kiertää planeettaa vastapäivään, mikä tarkoittaa, että niiden liike on päinvastainen kuin planeetan pyöriminen akselinsa ympäri. Kolme muuta kuuta kiertävät samaan suuntaan kuin Saturnus pyörii. Kaksi kuuta on lähempänä planeettaa ja kestää noin kaksi vuotta matkustaa kerran Saturnuksen ympäri. Kauemmilla retrogradisilla kuilla ja yhdellä progradikuulla kestää yli kolme vuotta kiertoradan suorittamiseen. "Näiden kuiden kiertoradan tutkiminen voi paljastaa niiden alkuperän, sekä tietoa Saturnusta ympäröivistä olosuhteista sen muodostumishetkellä", Sheppard kertoi. == Tutkimus Jupiterin kuista == Sheppardin johtama ryhmä löysi keväällä 2017 kaksitoista Jupiteria kiertävää uutta kuuta. Tämä nosti Jupiterin tunnettujen kuiden kokonaismäärän 79:ään. Ryhmä havaitsi ensin kuut, kun he etsivät aurinkokunnan hyvin kaukaisia ​​kohteita, osana mahdollisen massiivisen planeetan löytämistä kaukana Pluton takaa. == Lähteet == Luokka:Yhdysvaltalaiset tähtitieteilijät Luokka:Vuonna 1977 syntyneet Luokka:Elävät henkilöt
Martin Olsen Nalum

Martin Olsen Nalum (13. toukokuuta 1854 Brunlanes – 19. tammikuuta 1935 Hedrum) oli norjalainen maanviljelijä, opettaja ja Venstren poliitikko. Hän istui suurkäräjillä vuosina 1906–1924 ja toimi Norjan työministerinä 1916–1920 sekä kirkko- ja opetusministerinä 1921–1923. Vuosina 1892–1916 hän oli Brunlanesin pormestari. ==Lähteet== ==Aiheesta muualla== Luokka:Norjan opetusministerit Luokka:Norjan pormestarit Luokka:Norjan työministerit Luokka:Norjan maatalousministerit Luokka:Norjalaiset maanviljelijät Luokka:Norjalaiset opettajat Luokka:Vuonna 1854 syntyneet Luokka:Vuonna 1935 kuolleet
Halvorsenin I hallitus

Halvorsenin I hallitus oli Norjan hallitus 21. kesäkuuta 1920 – 22. kesäkuuta 1921. Se koostui Høyrestä ja Frisinnede Venstrestä. ==Ministerit== Pääministeri * Otto Bahr Halvorsen (Høyre) Oikeusministeri * Otto Bahr Halvorsen (Høyre) Ulkoministeri * Christian Fredrik Michelet (Høyre) Valtiovarainministeri * Edvard Hagerup Bull (Høyre) Maatalousministeri * Gunder Anton Jahren (Høyre) Kirkko- ja opetusministeri * Nils Riddervold Jensen (Høyre) Puolustusministeri * Karl Wilhelm Wefring (Frisinnede Venstre) Sosiaaliministeri * Odd Klingenberg (Høyre) Säännöstelyministeri * Johan Henrik Rye Holmboe (Frisinnede Venstre) Työministeri * Cornelius Middelthon (Høyre) ==Lähteet== Luokka:Norjan hallitukset
Folkebladet

Folkebladet (aiemmin Troms Folkblad) on norjalainen vuonna 1965 perustettu paikallislehti, jonka toimitus on Finnsnesissä nykyisessä Senjan kunnassa. Lehti kuuluu Polaris Media -konserniin. Troms Folkeblad - 150965 tf.jpg|Trom Folkebladin ensimmäinen numero 15. marraskuuta 1965. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Senja
Nemyriv

Nemyriv () on kaupunki Ukrainan Vinnytsjan alueen Vinnytsjan piirissä. Nemyriv sijaitsee Etelä-Bugin vesistöön kuuluvan Ustjajoen vasemmalla rannalla, 45 kilometriä aluekeskus Ternopilistä kaakkoon. Kaupungissa on vuonna 1899 avattu rautatieasema. Tammikuun keskilämpötila on −4,4 ja heinäkuun +17,6 celsiusastetta. Keskimääräinen vuosisademäärä 729 millimetriä. Ukrainan tilastokeskus arvio kaupungin väkiluvuksi 11 421 asukasta (1.1.2022). Vuoden 2001 väestönlaskennassa asukkaita oli 12 082, ja etniseltä taustaltaan he olivat pääosin ukrainalaisia. Seudun arkeologisissa tutkimuksissa on löytynyt jäänteitä skyyttien Nemyrivin linnoitetusta asutuksesta 600-500-luvuilta eaa. Nuorempaa asutusta (900-1000 -luvuilta jaa.) on tavattu myös, mahdollisesti muinaisen Rusin ajalta. Nykyinen asutus on saanut alkunsa 1300-luvun lopulla. Ensimmäinen kirjallinen merkintä vuodelta 1506. Puola-Liettuan osana se sai Magdeburgin kaupunginoikeudet vuonna 1581. Puolan toisessa jaossa (1793) kaupunki siirtyi Venäjän keisarikunnan hallintaan ja siitä tuli osa Podolian kuvernementtia. Kaupunkityyppisen taajaman aseman paikkakunta sai 1923 ja kaupungin aseman Ukrainassa vuonna 1985. Ennen vuoden 2020 aluehallinnollista uudistusta Nemyriv oli Nemyrivin piirin hallinnollisen keskus, mutta koko piiri liitettiin uudistuksessa osaksi Vinnytsjan piiriä. Arkkitehtonisista kohteista mainittakoon kaksi kirkkoa (1805–30 ja 1881), lukiorakennus (1815 tai 1838), sähköasema ja mylly (1890-luku), Marija Štšerbatovan palatsi (1894–1917). Nemyriv2.jpg|Kaupunkinäkymää. Vinnytska Nemyriv Catholic church-2.jpg|Katolinen kirkko (1805–30). Миколаївський монастир. Троїцька церква P1090063.jpg|Mykolajivin luostarin Pyhän kolminaisuuden kirkko (1881). 4\. Немирів Електростанція та млин.jpg|Sähköasema ja mylly (1890-luku). P1080846 Немирівський палац.jpg|Marija Štšerbatovan palatsi (1894–1917). == Lähteet == ==Aiheesta muualla== Luokka:Vinnytsjan alueen kaupungit Luokka:Vinnytsjan piiri
Ukko Schroderus

Ukko Johannes Tuomonpoika Schroderus (s. 18. toukokuuta 2006 Joensuu) on suomalainen pesäpalloilija, joka edustaa Joensuun Mailaa. Schroderus on pelipaikaltaan lukkari ja sisäpelissä hän pelaa kotiuttajan roolissa. Schroderus teki kaudet 2023 ja 2024 kattavan pelaajasopimuksen kasvattajaseuransa Joensuun Mailan kanssa kesällä 2022. Seura julkaisi sopimuksen 1. elokuuta 2022, eli kaksi päivää sen jälkeen, kun Schroderus oli joukkueensa kanssa voittanut C-poikien Suomen mestaruuden Seinäjoen Nuorisoleirillä. Samassa yhteydessä julkaistiin myös Elmeri Lonkaisen sopimus. Nuorisoleirin päätyttyä Schroderus siirtyi yhdessä Lonkaisen kanssa Sotkamon Jymyn Suomensarjajoukkueeseen kerryttämään kokemusta aikuisten sarjaotteluista, sillä Joensuun Mailalla ei kyseisellä kaudella ollut joukkuetta Miesten Suomensarjassa. Schroderus pelasi Sotkamon Jymyn joukkueessa lopulta yhteensä yhdeksän ottelua keräten tilastoihinsa neljä tuotua juoksua ja 16 kärkilyöntiä.https://www.pesistulokset.fi/pelaaja/11421#tab:2 Kaudella 2023 Schroderus edusti Joensuun Mailaa Miesten Superpesiksessä, Poikien Superpesiksessä ja Miesten Suomensarjassa. Hän debytoi Miesten Superpesiksessä 16. toukokuuta 2023 Joensuun Mailan kotiottelussa Kiteen Palloa vastaan ja pelasi loppukauden aikana vielä kolme muuta runkosarjaottelua. Neljän ottelun aikana Schroderuksen tilastoihin kirjattiin kolme tuotua juoksua ja kuusi kärkilyöntiä, joista neljä ykköspesälle. Ollessaan edustusjoukkueen kokoonpanossa Schroderuksen pääasiallinen rooli oli etenijäjokeri, mutta pelinjohtaja Mikko Huotari antoi hänen satunnaisesti lyödä myös nuorten sarjoista itselleen tutummissa vaihto- ja kotiutustilanteissa.https://www.pesistulokset.fi/pelaaja/11421#tab:2 Henkilökohtaisesti Schroderus saavutti kaudella 2023 Poikien Superpesiksen lyöjätilaston seitsemännen sijanhttps://www.pesistulokset.fi/tilastot/pelaajat/lyodyt#series-filter:1-- 34-920-1-- sekä valinnan B-poikien Itä–Länsi- otteluun.https://www.karjalainen.fi/urheilu/zfajkxa09o Lisäksi hän toimi ykköspelinjohtajana Joensuun Mailan pääosin D-ikäisistä pelaajista koostuneessa juniorijoukkueessa, joka saavutti C-poikien pelisarjan mestaruuden Oulun Nuorisoleirillä.https://www.pesistulokset.fi/ottelut/75865#stats Syyskuussa 2023 Karjalaiselle antamassaan haastattelussa Schroderus kertoi tulevaisuuden tavoitteikseen Joensuun Mailan lukkarina pelaamisen, pesäpalloammattilaisuuden sekä yhdeksi parhaista pesäpalloilijoista kehittymisen.https://www.karjalainen.fi/urheilu/3xaw5nl2uc Schroderus opiskelee Joensuun yhteiskoulun lukion urheilulukiossa.https://web.archive.org/web/20220816225335/https://www.joensuu.fi/documents/144181/4682296/YHTEISHAKU+2022+VALITUT++%28julkaisulupa%29.pdf/3f3b670b-1cb3-8dd8-51ad- cfa1a4194ffd?version=1.0 == Lähteet == Luokka:Suomalaiset pesäpalloilijat Luokka:Joensuun Mailan pelaajat Luokka:Vuonna 2006 syntyneet Luokka:Elävät henkilöt
Niall McShea

Niall McShea (s. 1. tammikuuta 1973) on brittiläinen ralliautoilija. McShea voitti PWRC-sarjan mestaruuden vuonna 2004. McShea kilpaili myös IRC-sarjassa. == Lähteet == Luokka:Brittiläiset ralliautoilijat Luokka:Vuonna 1973 syntyneet Luokka:Elävät henkilöt
Parc fermé

Parc fermé on moottoriurheilussa käytetty termi, joka tulee ranskankielen "suljettua puistoa" tarkoittavista sanoista. Termillä tarkoitetaan suljettua aluetta, jossa autot katsastetaan sääntöjenmukaisuuden ja turvallisuuden kannalta. Katsastuksessa tarkastetaan autojen paino, mitat, välineet ja homologaatiosääntöjen mukaisuus. Termillä tarkoitetaan myös tiettyjä ajanjaksoja, jolloin autot suljetaan tarkkailuun ja tallien tekemät toimenpiteet rajoitetaan. Tiukimmillaan tallin henkilöt voivat vain viedä ja hakea auton parc ferméstä eikä autoa saa muokata eikä korjata parc ferméssä. Rallissa näitä alueita on myös erikoiskokeiden lähtö- ja loppupaikkojen yhteydessä jotta kilpailun aikataulu ei häiriinny. Joissakin tapauksissa parc ferméssä olevaan autoon voi tehdä pysäytystoimenpiteitä kuten asentaa jäähdyttimiä. == Lähteet == Luokka:Moottoriurheilutermit
Timo Komulainen

Timo Juhani Komulainen (s. 13. maaliskuuta 1953 Nurmes) on suomalainen maanviljelijä ja osuustoimintavaikuttaja, joka on saanut maanviljelysneuvoksen arvonimen. Viitattu 4.6.2023. Nurmeksessa syntynyt Komulainen kävi kansakoulun ja kansalaiskoulun sekä maamieskoulun Nurmeksen maatalousoppilaitoksessa 1976. Agrologiksi hän valmistui Hyvinkään maatalousopistosta 1979. Komulainen oli Lihakunnan alkutuotannon konsulentti 1979–1981 ja hankinta-asiamies Nurmeksen konttorissa 1981–1984. Maanviljelijäksi Jokiniemen tilalle Nurmeksessa hän tuli 1984 ja maatalousyhtymän Komulainen Pekka ja Timo osakkaaksi 2009. Lihakunnan hallituksen jäsen hänestä tuli 1988, hallituksen puheenjohtaja hän oli 1996–2012 ja sittemmin vielä uudelleen. Itikka-Lihapolar Oy:n, vuodesta 1994 Atria Oyj, vuodesta 2003 Atria Yhtymä Oyj ja vuodesta 2008 Atria Oyj, hallintoneuvoston jäsen Komulainen oli 1991–1993, hallituksen jäsen hänestä tuli 1993 ja hallituksen varapuheenjohtaja 1996. Hän on ollut myös A-Tuottajat Oy:n ja Polarfarmi Oy:n hallitusten puheenjohtaja ja toiminut A-Rehu Oy:n, Finnpig Oy:n ja Oy Feedmix Ab:n hallituksissa, samoin kuin useiden maatalousalan järjestöjen johtoelimissä. Maanviljelysneuvoksen arvonimen Komulainen sai 2012. == Lähteet == Luokka:Suomalaiset maanviljelijät Luokka:Maanviljelysneuvokset Luokka:Suomalaiset osuustoimintaliikkeen vaikuttajat Luokka:Vuonna 1953 syntyneet Luokka:Elävät henkilöt
Taivassatama (albumi)

Taivassatama on Taivassatama-yhtyeen ainoaksi jäänyt musiikkialbumi vuodelta 1995. Sen julkaisi Unirecords. Kappaleista julkaistiin singleinä ”Taivassatama” / ”Niin hiljaa” ja ”Katuspiikki” / ”Puhtaat laivat”. == Kappaleet == # # # # # # # # # # # ==Lähteet== Luokka:Vuoden 1995 albumit
Temple Bar

Temple Bar voi tarkoittaa: * Temple Bar (Lontoo), Lontoon Cityn entinen länsiportti. * Temple Bar (Dublin), Dublinin kaupunginosa. * Temple Bar (John Waiten albumi), on John Waiten studioalbumi vuodelta 1995.
Georg Haggrén

Georg Haggrén (s. 1965)Haggrén, Georg, 1965–, Finto, viitattu 4.6.2023. on suomalainen arkeologi ja historioitsija, joka toimii arkeologian määräaikaisena professorina Turun yliopistossa vuosina 2022–2023.Arkeologia – Turun yliopisto, Facebook, 30.3.2022, viitattu 4.6.2023. Hän väitteli filosofian tohtoriksi historiasta Helsingin yliopistossa vuonna 2001. Vuonna 2007 hänet nimitettiin historiallisen arkeologian dosentiksi Helsingin yliopistossa.Georg Haggren, Helsingin yliopiston tutkimusportaali, viitattu 4.6.2023.Georg Haggrén, Gaudeamus, viitattu 4.6.2023. == Julkaisut == * Heikki Matiskainen, Georg Haggrén ja Simo Vanhatalo: The archaeology of the early glass industry in Finland: the glassworks of Åvik in Somero (1748–1833) and Mariedal in Sipoo (1776–1824). Suomen lasimuseo 1991. * Georg Haggrén: Hammarsmeder, masugnsfolk och kolare: tidigindustriella yrkesarbetare vid provinsbruk i 1600-talets Sverige (väitöskirja). Jernkontoret 2001. * Georg Haggrén: Valkeakosken Rapola: talonpoikaiskylästä herraskartanoksi. Museovirasto 2001. * Sten Björkman, Tryggve Gestrin, Georg Haggrén ja Ulrika Rosendahl: Kylä: Keskiaikaa Itämeren rannalla. Espoon kaupunginmuseo 2008. * Georg Haggrén, Petri Halinen, Mika Lavento, Sami Raninen ja Anna Wessman: Muinaisuutemme jäljet: Suomen esi- ja varhaishistoria kivikaudelta keskiajalle. Gaudeamus 2015. * Kari Uotila, Georg Haggrén, Maria Carpelan ja Maija Helamaa (toim.): Uuden Torin kantilla 1650–1827, vol. 1: Turun kauppatorin arkeologiset tutkimukset vuosina 2018–2021. Muuritutkimus 2021. == Lähteet == == Aiheesta muualla == * ORCID Luokka:Suomalaiset arkeologit Luokka:Suomalaiset historioitsijat Luokka:Suomalaiset professorit Luokka:Turun yliopiston professorit Luokka:Vuonna 1965 syntyneet Luokka:Elävät henkilöt